24. trolejbusu maršruts (Rīga)

24. trolejbusu maršruts bija Rīgas sabiedriskā transporta trolejbusu maršruts, kurā pasažieri tika pārvadāti no akciju sabiedrības "Dzintars" ražošanas kompleksa Ziepniekkalnā, Mālu ielā, netālu no Ziepniekkalna kapiem (galapunkts saucās AS "Dzintars") līdz Ganību dambja, Pētersalas un Pulkveža Brieža ielas krustojuma apkārtnei Pētersalas-Andrejsalas dienvidos (galapunkts - Pētersalas iela).

24. trolejbusu maršruta kopējais garums bija 19,4 km, virziena AS "Dzintars" — Pētersalas iela garums sasniedza 9,9 km, bet virziena Pētersalas iela — AS "Dzintars" - 9,5 km.Trolejbusu maršrutu saraksts, riga.mashke.org

Darbdienās 24. trolejbusu maršrutā kursēja 3 trolejbusi, reisu izpilde tika veikta tikai rīta (plkst. 6:00-9:00) un vakara maksimumstundās (plkst. 15:00 - 19:00). Brīvdienās kursēja aptuveni no plkst. 8:00 līdz plkst. 16:00, reisus nodrošināja 2 trolejbusi. Pasažieru pārvadājumus maršrutā veica RP SIA "Rīgas satiksme" 2. trolejbusu parks.

 Vēsture 
24. trolejbusu maršruts atklāts 1986. gada 21. jūlijā, sākotnēji pārvadājumi tika veikti darbdienās no Latvijas Universitātes apkārtnes pilsētas centrā (pieturvieta atradās Inženieru ielā) līdz parfimērijas un kosmētikas rūpnīcai "Dzintars" Ziepniekkalnā, Mālu ielā. Līnijas atklāšanā Tramvaju un trolejbusu pārvaldei finansiāli palīdzēja arī pats uzņēmums "Dzintars", kura mērķis bija nodrošināt tajā strādājošajiem ērtāku nokļūšanu uz darba vietu. Tā kā maršruts gandrīz visā garumā izmantoja 19. trolejbusu maršrutam paredzēto infrastruktūru, kontakttīkla izbūve bija jāveic vien aptuveni 900 metrus garā posmā Mālu ielā no krustojuma ar Graudu un Saulkalnes ielu līdz rūpnīcai "Dzintars", pie kuras ierīkots apgriešanās aplis trolejbusiem.Andris Biedriņš un Edvīns Liepiņš. Rīgas sabiedriskais transports no 19. gs. vidus līdz mūsdienām. Rīga, 2015. 227. lpp. 

1988. gada 20. martā līdz lokam Mālu ielā uzsākta regulāra reisu izpilde arī brīvdienās, sākotnēji šo uzdevumu veica 20. maršruta trolejbusi (Pētersalas iela — rūpnīca "Dzintars"), no 1990. gada 22. decembra - 24. maršruts.

Vienīgās būtiskās izmaiņas maršrutā veiktas 2005. gada 1. aprīlī - no galapunkta Inženieru ielā pagarināts līdz 1. un 19. trolejbusu maršruta galapunktam "Pētersalas iela". Līdz ar izmaiņām pilsētas centrā virzienā no Pārdaugavas ieviesta jauna pieturvieta "Merķeļa iela" Merķeļa ielā, pārējās pieturas sakrīt ar 19. maršruta pieturām. Atpakaļceļā pieturām "Inženieru iela" un "Centrālā stacija" mainīta atrašanās vieta, turpmāk trolejbusi pietur 19. maršrutam paredzētajās pieturvietās. Vienlaicīgi likvidēts dispečeru punkts A/S "Dzintars".

2018. gada februāra vidū, pamatojoties uz veiktajiem pasažieru plūsmas mērījumiem, pieņemts lēmums no 3. marta slēgt maršrutu, tā vietā turpmāk daži 19. trolejbusu maršruta reisi gan virzienā no centra, gan no Ziepniekkalna veic braucienu līdz apgriešanās lokam pie "Dzintara" un atpakaļ. Līdz ar izmaiņām sabiedriskā transporta tīklā Graudu, Valdeķu un tuvumā esošo mazo šķērsielu iedzīvotājiem radās iespēja nokļūt līdz Ziepniekkalna kapiem bez pārsēšanās.1. maršruta tramvajs veiks regulārus braucienus gar Centrāltirgu , rigassatiksme.lv,  Lai jaunā pārvadājumu kārtība apkaimē varētu stāties spēkā, bija nepieciešams izbūvēt kontakttīklu pagriezienam no Graudu ielas uz Mālu ielu.

 Maršruts 
Virzienā AS "Dzintars" — Pētersalas iela trolejbusi kursēja pa šādām ielām: Mālu iela, Saulkalnes iela, Valdeķu ielas rotācijas aplis, Tadaiķu iela, Vaiņodes iela, Kārļa Ulmaņa gatve, Mūkusalas rotācijas aplis, Salu tilts, Lāčplēša iela, Emīlijas Benjamiņas iela, Marijas iela, Merķeļa iela, Kalpaka bulvāris un Pulkveža Brieža iela.

Virzienā Pētersalas iela — AS "Dzintars" trolejbusi kursēja pa šādām ielām: Pulkveža Brieža iela, Kalpaka bulvāris, Krišjāņa Valdemāra iela, Raiņa bulvāris, Emīlijas Benjamiņas iela, Lāčplēša iela, Salu tilts, Mūkusalas rotācijas aplis, Kārļa Ulmaņa gatve, Vaiņodes iela, Tadaiķu iela, Valdeķu ielas rotācijas aplis, Saulkalnes iela un Mālu iela.

 Pieturvietas 

24. trolejbusu maršrutā bija 38 pieturas, katrā virzienā pa 19 pieturām.

Nr.Nosaukums 1 Mālu iela 2 A/S "Dzintars" 3 Staburaga iela 4 Saulkalnes iela 5 Kartupeļu iela 6 Tadaiķu iela 7 Bērzupes iela 8 Kārļa Ulmaņa gatve 9 Mūkusalas rotācijas aplis 10 Salu tilts 11 Lucavsala 12 Zaķusala 13 Emīlijas Benjamiņas iela 14 Centrālā stacija 15 Merķeļa iela 16 Inženieru iela 17 Medicīnas muzejs 18 Dzirnavu iela 19 Pētersalas ielaNr.Nosaukums 1 Pētersalas iela 2 Hanzas iela 3 Elizabetes iela 4 Raiņa bulvāris 5 Inženieru iela 6 Centrālā stacija 7 Centrāltirgus 8 Dzirnavu iela 9 Maskavas iela 10 Zaķusala 11 Lucavsala 12 Mūkusalas rotācijas aplis 13 Vaiņodes iela 14 Bērzupes iela 15 Saulkalnes iela 16 Kartupeļu iela 17 Graudu iela 18 Staburaga iela 19 Mālu iela

 Maršruts ar mainītu virzienu 
Virzienā 2. trolejbusu parks (Jelgavas ielā) — Mūkusalas iela — AS "Dzintars" trolejbusi kursēja pa šādām ielām: Buru iela, Laivu iela, Mūkusalas iela, Mūkusalas rotācijas aplis, Kārļa Ulmaņa gatve, Vaiņodes iela, Tadaiķu iela, Valdeķu ielas rotācijas aplis, Saulkalnes iela un Mālu iela.

Virzienā 2. trolejbusu parks (Jelgavas ielā) — Salu tilts — Pētersalas iela trolejbusi kursēja pa šādām ielām: Buru iela, Laivu iela, Mūkusalas iela, Mūkusalas rotācijas aplis, Salu tilts, Lāčplēša iela, Emīlijas Benjamiņas iela, Marijas iela, Merķeļa iela, Kalpaka bulvāris un Pulkveža Brieža iela.

Virzienā AS "Dzintars" — Mūkusalas iela — 2. trolejbusu parks (Jelgavas ielā) trolejbusi kursēja pa šādām ielām: Mālu iela, Saulkalnes iela, Valdeķu ielas rotācijas aplis, Tadaiķu iela, Vaiņodes iela, Kārļa Ulmaņa gatve, Mūkusalas rotācijas aplis, Mūkusalas iela, Laivu iela un Buru iela.

Virzienā Pētersalas iela — Salu tilts — 2. trolejbusu parks (Jelgavas ielā) trolejbusi kursēja pa šādām ielām: Pulkveža Brieža iela, Kalpaka bulvāris, Krišjāņa Valdemāra iela, Raiņa bulvāris, Emīlijas Benjamiņas iela, Lāčplēša iela, Salu tilts, Mūkusalas rotācijas aplis, Mūkusalas iela, Laivu iela un Buru iela.

 Pieturvietas 
Virzienā 2. trolejbusu parks (Jelgavas ielā) — Mūkusalas iela — AS "Dzintars" bija 9 pieturas, turpretī virzienā 2. trolejbusu parks (Jelgavas ielā) — Salu tilts — Pētersalas iela - 11 pieturvietas.

Virzienā AS "Dzintars" — Mūkusalas iela — 2. trolejbusu parks (Jelgavas ielā) bija 11 pieturas, turpretī virzienā Pētersalas iela — Salu tilts — 2. trolejbusu parks (Jelgavas ielā) - 13 pieturvietas.

Nr.Nosaukums 1 Bieķensalas iela 2 Mūkusalas rotācijas aplis 3 Vaiņodes iela 4 Bērzupes iela 5 Saulkalnes iela 6 Kartupeļu iela 7 Graudu iela 8 Staburaga iela 9 Mālu ielaNr.Nosaukums 1 Bieķensalas iela 2 Salu tilts 3 Lucavsala 4 Zaķusala 5 Emīlijas Benjamiņas iela 6 Centrālā stacija 7 Merķeļa iela 8 Inženieru iela 9 Medicīnas muzejs 10 Dzirnavu iela 11 Pētersalas ielaNr.Nosaukums 1 Mālu iela 2 A/S "Dzintars" 3 Staburaga iela 4 Saulkalnes iela 5 Kartupeļu iela 6 Tadaiķu iela 7 Bērzupes iela 8 Kārļa Ulmaņa gatve 9 Mūkusalas rotācijas aplis 10 Bieķensalas iela 11 Jelgavas ielaNr.Nosaukums 1 Pētersalas iela 2 Hanzas iela 3 Elizabetes iela 4 Raiņa bulvāris 5 Inženieru iela 6 Centrālā stacija 7 Centrāltirgus 8 Dzirnavu iela 9 Maskavas iela 10 Zaķusala 11 Lucavsala 12 Bieķensalas iela 13 Jelgavas iela

 Skatīt arī 
 Trolejbusu satiksme Rīgā
 Sabiedriskais transports Rīgā
 Rīgas satiksme

 Atsauces 

 Ārējās saites 
 RP SIA "Rīgas satiksme" oficiālā mājaslapa




24